
Kasutusloa andmine 
(Väikesaare tänav, Paadi tänav J1, Paadi tänav, Jõesuu tänav L3, Saksa-Soome kalmistu)


1. ASJAOLUD JA MENETLUSE KÄIK
Ehitisregistri keskkonda laekus kasutusloa taotlus Väikesaare tänavale, Paadi tänavale J1, Paadi tänavale, Jõesuu tänavale L3, Saksa-Soome kalmistu kinnistule rajatud ühisveevärgi- ja kanalisatsioonitorustikele.
	Kasutusloa taotlus, 
menetlus, taotleja
	13.09.2022. a taotlus nr 2211371/16575, menetlus nr 323847,
Schöttli Keskkonnatehnika Aktsiaselts (registrikood 10165908)

	Ehitisregistri kood, nimetus,
kasutamise otstarve      
	221332988, veevarustus, 22221 külmaveetorustik
221333002, kanalisatsioon, 22231 kanalisatsioonitorustik

	Ehitise asukoht, 
katastritunnus
	Narva linn, Väikesaare tänav, 51104:005:0006
Narva linn, Paadi tänav J1, 51101:001:1822
Narva linn, Paadi tänav, 51104:002:0195
Narva linn, Jõesuu tänav L3, 51104:002:0180
Narva linn, Saksa-Soome kalmistu, 51104:002:0178

	Tehtud ehitustööde 
lühikirjeldus
	Ühisveevärgi- ja kanalisatsioonitorustike rajamine


	Ehitise omanik
	Aktsiaselts Narva Vesi (registrikood 10369373)

	Ehitusluba, menetlus, 
korraldus, ehitusloale esitatud ehitusprojekt
	14.05.2020. a ehitusluba nr 2012271/14451, menetlus nr 211987,
Narva Linnavalitsuse 13.05.2020. a korraldus nr 305-k,
OÜ KESKKONNAPROJEKT poolt koostatud „Narva linnas ÜVVK-süsteemid. Väikesaare piirkond“ tööprojekt, 
digidoc-boks „212301_TP_v01_VK.asice“                                     

	Kasutusloale esitatud ehitusprojekt
	OÜ KESKKONNAPROJEKT poolt koostatud „Narva linnas ÜVVK-süsteemid. Väikesaare piirkond“ tööprojekt, 
digidoc-boks „212301_TP_v01_VK.asice“   


Kasutusloa menetlusse oli ehitisregistri keskkonnas kaasatud kooskõlastamiseks ja arvamuse avaldamiseks Narva Linnavalitsuse Linnamajandusamet, Narva Linnavalitsuse Arhitektuuri- ja Linnaplaneerimise Amet, Aktsiaselts Narva Vesi (registrikood 10369373), Osaühing VKG ELEKTRIVÕRGUD (registrikood 10855041). Need menetlusosalised esitasid oma kooskõlastused. 

Ehitusseadustiku § 54 lõike 5 ja haldusmenetluse seaduse § 11, § 27 ja § 40 alusel kaasas pädev asutus ehitisregistri keskkonnas kasutusloa menetlusse menetluse eseme kinnisasjaga piirnevate kinnisasjade omanikud ja kaasomanikud, kokku 52 eraisikut. 22.09.2022. a esitas Väikesaare tn 37 krundi omanik oma arvamuse (linnavalitsuse dokumendiregistris kiri nr 1-12.2/9382) ning teavitas sellest, et Väikesaare tn 37 krundi juures kaevu ümbruses tekkis pinnase sissevajumine. 11.10.2022. a vastas Schöttli Keskkonnatehnika Aktsiaselts (linnavalitsuse dokumendiregistris kiri nr 1-12.2/10139), et pinnase sissevajumine kaevu K28 juures on korrastatud. Ülejäänud kaasatud eraisikute poolt ei olnud esitatud vastuväiteid ja ettepanekuid sisaldavaid arvamusi.

Ehitusseadustiku § 54 lõike 8 kohaselt kui kooskõlastaja või arvamuse andja ei ole kümne päeva jooksul kasutusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse kasutusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi kasutusloa eelnõu kohta arvamust avaldada, kui seaduses ei ole sätestatud teisiti. 
Ehitisregistri keskkonna kaudu on kasutusloa taotlus mitu korda tagastatud ehitusdokumentatsioonis avastatud puuduste kõrvaldamiseks. 19.10.2022. a on taotleja esitanud lõplikult kõrvaldatud puudustega ehitusdokumentatsiooni.
[bookmark: _GoBack]Ehitusseadustiku § 54 lõike 2  kohaselt  pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Ehitusloa menetluse nr 211987 käigus Arhitektuuri- ja Linnaplaneerimise Ameti keskkonnamõjude hindamise vanemspetsialist otsustas, et antud juhul ei ole vaja keskkonnamõju hindamise eelhinnangut anda, kuna Kreenholmi, Paemurru, Pähklimäe, Sutthoffi, Veekulgu, Siivertsi piirkondade olemasolevatesse väikeelamu, suvila ja perspektiivsetesse väikeelamupiirkondadesse „Narva linna ühisveevärgi- ja kanalisatsiooni arendamise kava aastateks 2016-2027“ ühisveevarustuse- ja kanalisatsiooni rajamine on ette nähtud ja keskkonnamõju hinnatud. 
Ehitusseadustiku § 55 kohaselt kasutusloa andmisest keeldumise põhjused puuduvad. Kuna ehitis vastab ehitisele esitatud nõuetele ja ehitusloale, seda on võimalik ohutult ja iseseisvalt kasutada, siis võib kohalik omavalitsus anda kasutusloa Väikesaare tänavale, Paadi tänavale J1, Paadi tänavale, Jõesuu tänavale L3, Saksa-Soome kalmistu kinnistule rajatud ühisveevärgi- ja kanalisatsioonitorustikele.
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
Anda kasutusluba Väikesaare tänavale, Paadi tänavale J1, Paadi tänavale, Jõesuu tänavale L3, Saksa-Soome kalmistu kinnistule rajatud ühisveevärgi- ja kanalisatsioonitorustikele, mis on rajatud OÜ KESKKONNAPROJEKT poolt koostatud „Narva linnas ÜVVK-süsteemid. Väikesaare piirkond“ tööprojekti alusel (digidoc-boks „212301_TP_v01_VK.asice“) .

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  




Kari Raik                                                                               
Linnapea                                                                                                  Üllar Kaljuste
	                                                                                                     Linnasekretär                                                                                 	                                                                                          
